Avokadó ( lárpera ) , ólífuolía , möndlur , hnetur , lax … allt eru þetta fæðutegundir sem innihalda það sem við köllum ‘ góða ’ fitu . Öfugt við það sem margir halda er besta leiðin í baráttunni við bumbuna ekki að halda sig frá fitu . Reyndar er það rétt að best er að forðast herta dýrafitu en fyrir fólk sem á það til að fitna um miðjuna er skynsamlegra að einbeita sér að því að halda sig frá einföldum kolvetnum á borð við hvít hrísgrjón og brauð . Og þar sem þetta fólk bregst almennt ekki vel við ‘ fitusnauðu ’ mataræði er gott að innbyrða gróft brauð og setja á það unaðssemdir á borð við avókadó , ólífuolíu eða svolítið af grófu , lífrænu hnetusmjöri . Hin fullkoma brauðsneið gæti þannig verið ristað gróft sólkjarnabrauð með avókadó , ólífuolíu , smá sítrónu og chili flögum . Eða það sama með tómat , avókadó , örlitlu maldon salti og ólífu olíu . Innbyrði maður of mikið af einföldum kolvetnum er hætt við að það hafi svokölluð jójó áhrif á blóðsykurinn og þar með á mataræðið í heild .